CELEX: 62008CN0059
Language: sl
Date: 2008-02-15 00:00:00
Title: Zadeva C-59/08: Predlog za sprejetje predhodne odločbe, ki ga je 15. februarja 2008 vložilo Cour de cassation (Francija) – Copad SA proti 1. Christian Dior couture SA, 2. Vincentu Gladelu, kot začasni, s strani sodišča postavljeni upravitelj Société industrielle de lingerie (SIL), 3. Société industrielle de lingerie (SIL)

12.4.2008   
            
            
               SL
            
            
               Uradni list Evropske unije
            
            
               C 92/20
            
         Predlog za sprejetje predhodne odločbe, ki ga je 15. februarja 2008 vložilo Cour de cassation (Francija) – Copad SA proti 1. Christian Dior couture SA, 2. Vincentu Gladelu, kot začasni, s strani sodišča postavljeni upravitelj Société industrielle de lingerie (SIL), 3. Société industrielle de lingerie (SIL)
   (Zadeva C-59/08)
   (2008/C 92/37)
   Jezik postopka: francoščina
   Predložitveno sodišče
   Cour de cassation (Francija)
   Stranke v postopku v glavni stvari
   
      Tožeča stranka: Copad SA
   
      Tožena stranka: 1. Christian Dior couture SA, 2. Vincent Gladel, kot začasni, s strani sodišča postavljeni upravitelj Société industrielle de lingerie (SIL), 3. Société industrielle de lingerie (SIL)
   Vprašanja za predhodno odločanje
   
               1.
            
            
               Ali je treba člen 8(2) Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami (1) razlagati tako, da lahko imetnik znamke uveljavi pravice iz znamke proti pridobitelju licence, ki ravna v nasprotju s katerokoli določbo [določilom] v licenčni pogodbi, v skladu s katero je zaradi ugleda znamke prepovedana prodaja trgovcem s proizvodi po znižani ceni?
            
         
               2.
            
            
               Ali je treba člen 7(1) te direktive razlagati v tem smislu, da je pridobitelj licence, ki je dal z znamko označeno blago na trg v Evropskem gospodarskem prostoru v nasprotju z določilom licenčne pogodbe, v skladu s katerim je zaradi ugleda znamka prepovedana prodaja trgovcem s proizvodi po znižani ceni, ravnal brez soglasja imetnika znamke?
            
         
               3.
            
            
               Ali se lahko imetnik v primeru nikalnega odgovora sklicuje na takšno določilo, zato da bi nasprotoval novi komercializaciji blaga, na podlagi člena 7(2) te direktive?
            
         
      (1)  UL L 40, 11.2.1989, str. 1.